CORRESPONDANCE DU COMTE DE LEYCESTER. 195 
prye Dieu, Monseigneur, vouloir tousiours conserver Vostre Excel- 
lence soubs sa sainte protection. A Paris, ce 19° de juin 1588, 
stile nouveau. 
De Vostre Excellence 
très humble et obéyssant serviteur, 
Q. TAFFIN. 
LXIV. 
Quintin Taffin, sieur de la Prée, au Comte de Leycester. ') 
Sur les affaires de France et des Pays-Bas. 
Roven, 23 juillet 1588. 
Monseigneur. Il y a trois semeines que je suis venu de Paris 
en ceste ville. L'occasion, pourquoy je n’ai point durant ce tems 
la escrit à Vostre Excellence, vient de ce que les choses se sont 
passées par deca sy à l’incertain, que je ne luy eusse peu rien 
mander d’asseuré, car le traicté d’union *) (quy est bien le prin- 
cipal) a esté démené sy longtems et sy diversement, que par plu- 
sieurs fois on a pensé, que tout se devoit rompre. Finablement il 
en est ressorty l’édit, que envoie à Vostre Excellence, par lequel 
icelle pourra veoir des conditions dures contre ceux de la religion, 
et telles qu’elles ne plaisent guiéres à aucuns de la Court, mesmes 
des plus grandz, combien que d’autres disent, que le Roy ne 
pouvoit mieux faire pour la conservation de son royaume, de 
crainte qu'usant de son authorité et mettant les Ligueurs en un 
désespoir, ilz n’eussent introduit l’estranger *) en France; main- 
tenant on leur fait par cest édit renoncer à toutes ligues et 
alliances, qu’ilz ont tant hors que dedans le royaume, et fait faire 
le Roy serment à tous ses subiectz de demeurer uniz soubz son 
1) Archives Teyler, III, p. 207. Voyez p. 148. 
2) Celui publié le 21 juillet: Edit de Réunion. 
3) C’est à dire l'Espagnol, le Due de Parme. 
